আন্ডারগ্রাউন্ড সিটি (বেইজিং)
আন্ডারগ্রাউন্ড সিটি (চীনা: 地下 城; পিনয়িন: Dìxià Cheng) একটি স্নায়ুযুদ্ধকালীন সময়ের বোমারোধী আশ্রয় কেন্দ্র, যা চীনের বেইজিং শহরের তলদেশে অবস্থিত অনেকগুলো সুড়ঙ্গের সমন্বয়ে নির্মিত। এটাকে ভূগর্ভস্থ মহাপ্রাচীর হিসাবে উল্লেখ করা হয়, যা মূলত সামরিক প্রতিরক্ষার উদ্দেশ্যে নির্মিত হয়েছিল। কমপ্লেক্সটি ১৯৬৯ থেকে ১৯৭৯ সালের মধ্যে সিনো-সোভিয়েত সম্পর্ক অবনতির  সময় সোভিয়েত ইউনিয়নের সাথে পারমাণবিক যুদ্ধের বিবেচনায় নির্মিত হয়েছিল, যা দর্শনার্থীদের জন্য ২০০০ সালে আনুষ্ঠানিকভাবে উন্মুক্ত করা হয়। দর্শনার্থীদেরকে কমপ্লেক্সটির আংশিক ভ্রমণ করতে দেয়া হয়, যাকে বলা হত “অন্ধকার, স্যাঁতসেঁতে এবং সত্যি সত্যি ভুতুড়ে”। ডিজিয়া চেং (ভূগর্ভস্থ শহরের স্থানীয় নাম) ফেব্রুয়ারি ২০০৮ সাল থেকে সংস্কারের জন্য বন্ধ ঘোষণা করা হয়েছে।